Մերի Ֆելլին

Մերի Ֆելլին (անգլ.՝ Mary Fallin, դեկտեմբերի 9, 1954(1954-12-09), Warrensburg, Միսսուրի, ԱՄՆ), ամերիկացի քաղաքական գործիչ, որը ներկայացնում է Հանրապետական կուսակցությունը։ Օկլահոմա նահանգի 27-րդ նահանգապետը (2011-2019)։


== Կենսագրություն ==


=== Վաղ տարիներ և կրթություն ===
Մերի Ֆելինը ծնվել է Ուորրենսբուրգում Մերի Ջոյի և Ջոզեֆ Նյուտոն Քոուփլենդի ընտանիքում։ Նրա հայրն ու մայրը երկուսն էլ դարձել են Թեքումսե քաղաքի քաղաքապետ, որտեղ նա մեծացել է։ Ավարտելով ավագ դպրոցը, Մերին սովորել է Շոունի Բապտիստական համալսարանում և Էդմոնտի Կենտրոնական Օկլահոմայի համալսարանում։ Ֆելլինը նաև ստացել է գիտությունների բակալավրի աստիճան Օկլահոմայի համալսարանից։


=== Քաղաքական կարիերա ===
1990 թվականին Ֆելինն ընտրվել է Օկլահոմա նահանգի Ներկայացուցիչների պալատ։ 1995 թվականին Ֆելինն ընտրվել Է Օկլահոմայի փոխնահանգապետ՝ դառնալով առաջին կին և այդ պաշտոնում Հանրապետական կուսակցության առաջին ներկայացուցիչը։ Որպես փոխնահանգապետ, Ֆելինին զբաղեցնում էր նահանգի Սենատի նախագահի պաշտոնը, ինչպես նաև ընդգրկված էր Տասը խորհուրդների և հանձնաժողովների կազմում։ Այդ պաշտոնում գտնվելու բոլոր 12 տարիների ընթացքում նա ագրեսիվ քաղաքականություն է վարել՝ կենտրոնանալով տնտեսական զարգացման, կրթության, առողջապահության և պետական բարեփոխումների վրա։
2006 թվականի նոյեմբերի 7-ին Ֆելինն ընտրվել է ԱՄՆ Ներկայացուցիչների պալատ։ Ընտրություններում նա հաղթել է դեմոկրատ Փոլ Դևիդ Հանթերին։ Նա դարձել է առաջին կինը, որն ԱՄՆ Կոնգրես Է ընտրվել Օկլահոմայի նահանգից 1921 թվականից ի վեր։ Նա փոխնահանգապետի պաշտոնից հրաժարական է տվել 2007 թվականի հունվարի 2-ին և երդվել Կոնգրեսում 2007 թվականի հունվարի 4-ին։ Ֆելինին ԱՄՆ Ներկայացուցիչների պալատում վերընտրվել է 2008 թվականին։
Ֆելինը եղել է Ներկայացուցիչների պալատի զինված ուժերի կոմիտեի, փոքր բիզնեսի պալատի կոմիտեի, ինչպես նաև Ներկայացուցիչների պալատի տրանսպորտի և ենթակառուցվածքների կոմիտեի անդամ։ Նա նաև աշխատել է Կոնգրեսի Ազգային հանրապետական կոմիտեի գործադիր կոմիտեում, եղել է Կոնգրեսի քաղաքական ռազմավարության հանրապետական կոմիտեի նախագահ և կանանց ֆորումի փոխնախագահ։
2009 թվականի սեպտեմբերին Ֆելինը հայտարարել էր Օկլահոմայի նահանգապետի պաշտոնում առաջադրվելու մտադրության մասին։ Նա հաղթել է Հանրապետական կուսակցության փրայմերիզ՝ հավաքելով 136 477 ձայն, այն դեպքում, երբ նրա մոտակա մրցակիցը՝ նահանգի սենատոր Ռենդի Բրոգդոնը, 98 170 ձայն է հավաքել։ 2010 թվականի նոյեմբերի 2-ին համընդհանուր ընտրություններում Ֆելինը հաղթել Է դեմոկրատների թեկնածու Ջարի Աթկինսին՝ հավաքելով ձայների 60 %-ը 39 %-ի դեմ։ Նա Օկլահոմա նահանգի առաջին կին նահանգապետն է։ Ֆելինին նահանգապետի պաշտոնը ստանձնել է 2011 թվականի հունվարի 10-ին։


== Ծանոթագրություններ ==


== Արտաքին հղումներ ==
«Office of Governor Mary Fallin» (անգլերեն)։ Արխիվացված օրիգինալից 2012-07-15-ին։ Վերցված է 2012-05-23 
«Biography» (անգլերեն)։ National Governors Association։ Արխիվացված օրիգինալից 2012-07-15-ին։ Վերցված է 2012-05-23 
«Biography» (անգլերեն)։ Project Vote Smart։ Արխիվացված օրիգինալից 2012-07-15-ին։ Վերցված է 2012-05-23 
«Biography» (անգլերեն)։ The Washington Post։ Արխիվացված օրիգինալից 2012-07-15-ին։ Վերցված է 2012-05-23 
«Issue positions and quotes» (անգլերեն)։ On the Issues։ Արխիվացված օրիգինալից 2012-07-15-ին։ Վերցված է 2012-05-23 
«Campaign contributions» (անգլերեն)։ FollowTheMoney.org։ Արխիվացված է օրիգինալից 2012-07-15-ին։ Վերցված է 2012-05-23  
«Appearances» (անգլերեն)։ C-SPAN programs։ Արխիվացված օրիգինալից 2012-07-15-ին։ Վերցված է 2012-05-23 
«Biography» (անգլերեն)։ Biographical Directory of the United States Congress։ Արխիվացված օրիգինալից 2012-07-15-ին։ Վերցված է 2012-05-23 
«Voting record» (անգլերեն)։ The Washington Post։ Արխիվացված օրիգինալից 2012-07-15-ին։ Վերցված է 2012-05-23 
«Congressional profile» (անգլերեն)։ GovTrack։ Արխիվացված օրիգինալից 2012-07-15-ին։ Վերցված է 2012-05-23 
«Financial information» (անգլերեն)։ OpenSecrets.org։ Արխիվացված օրիգինալից 2012-07-15-ին։ Վերցված է 2012-05-23 
«Staff salaries, trips and personal finance» (անգլերեն)։ LegiStorm.com։ Վերցված է 2012-05-23 
«Campaign finance reports and data» (անգլերեն)։ Federal Election Commission։ Արխիվացված օրիգինալից 2012-07-15-ին։ Վերցված է 2012-05-23 
«Mary Fallin» (անգլերեն)։ Women of the Oklahoma Legislature Oral History Project, OOHRP։ Արխիվացված է օրիգինալից 2013-02-07-ին։ Վերցված է 2012-05-23